Antaa päivän paistaa: elokuuta 2014
Viikko on vierähtänyt omenoiden parissa,
on tehty pullaa, pannaria, leipää, mehua jne.
Viimeistellään teemaviikko omenakakulla, joka maistuu takuuvarmasti kaikille!
Tämän kakun ihanuus piilee muhkeassa rahkakerroksessa.
Se on kuin omenarahkapiirakka, mutta hieman korkeampana versiona se käy kakusta.
Ideoinnissa mukana oli myös äitini, joten lämpimät kiitokset kuuluvat sinne suuntaan!:)
3dl tattaria
1,5 kananmuna
3dl maitorahkaa
800g omenapaloja
(1,5tl kanelia)
Sulata margariini ja laita se jäähtymään. Sekoita keskenään jauhot ja lisää joukkoon sulatettu margariini.
Ota 1/3 taikinaa sivuun. Lisää loppuun taikinaan kananmuna ja maitorahka.
Voitele irtopohjavuoka (20cm) ja levitä taikina tasaisesti. Nostele myös reunoille.
Sekoita kaikki täytteen ainekset keskenään ja kaada se pohjan päälle.
Ripottele pinnalle loppu taikinamuru.
Paista 200 asteessa 30 min.
Lähettänyt Aleksandra klo 8.12 Ei kommentteja:
Tunnisteet: gluteeniton, Kakut, Makeat leivonnaiset, Omenaviikko
Viikonloppuna on hyvä heittää hetkeksi vapaalle.
Tänään istutaan teekupposen äärellä,
muistellaan viikon kohokohtia, haaveillaan ja nautitaan juuri tästä hetkestä.
Kuuman kupposen seuraksi leivotaan omenateeleipää.
Illanistujaisiin sopii hyvin myös vihannestikut, joita voi rouskutella sellaisenaan tai dippailla kermaviilikastikkeeseen.
1,5dl spelttijauhoja (myös vehnäjauho käy)
1 1/3 tl leivinjauhetta
3 pientä omenaa raastettuna
40 g juustoa (itse käytin Oltermannia)
1/3 dl oliiviöljyä
Mittaa kulhoon jauhot, kaurahiutaleet, leivinjauhe ja suola. Sekoita huolella. Raasta omena ja juusto. Lisää kuivien aineiden joukkoon. Lisää lopuksi öljy ja jogurtti. Sekoita kevyesti.
Nostele lusikalla leivinpaperille viisi kekoa ja muotoile leiviksi.
Paista 220 asteessa 15 min.
Vihannestikkuja voit valmistaa mistä vaan kasviksista (esim. porkkana, kesäkurpitsa, kurkku jne). Pese ja kuori tarvittaessa. Leikkaa viipaleiksi ja laita kauniisiin tarjoiluastioihin. Myös OMENA sopii hyvin dipattavaksi!
Dippikastike valmistuu helposti maustamattomasta jogurtista ja haluamistasi mausteista.
Voit käyttää esim. valkosipulia, suolaa, sinappia jne. :)
Lähettänyt Aleksandra klo 6.01 Ei kommentteja:
Tunnisteet: Kasvisruoka, leivät, Omenaviikko, Suolaiset leivonnaiset, Välipalat
Lähettänyt Aleksandra klo 7.11 Ei kommentteja:
Tänään pyöräytetään pannukakkua ja pinta saa koristukseksi omenarenkaita.
Mietiskelin mihin kategoriaan pannukakun sijoittaisin ja totesin että
se sopii aamupalaksi, välipalaksi, jälkiruoaksi jne.
Toisaalta pannari halutaan kieltää päiväkodista, joten kai sen pitäisi olla kategoriassa "syntien herkku"!?
Vakavasti ottaen tämän idean taustalla on hyvin järkevä ajatus siitä ettei lapsien (eikä kyllä aikuisienkaan) tulisi syödä makeaa päivittäin.
Ja niin valtavia määriä!
Oikeastaan suurin huoleni koskeekin juuri sitä MÄÄRÄÄ.
Valitettavasti todella monet lapset syövät pienestä pitäen (jopa päivittäin) suuria määriä makeita jogurtteja, karkkeja, jäätelöä, limsaa, mehua jne!
Kohtuudella voi herkutellakkin, mutta aikuisen tehtävä on pitää huolta siitä ettei sitä tehdä tavallisen ruoan kustannuksilla.
NO, nyt kukaan ei taida enää uskaltaa leipoa tätä pannaria.
Voin todeta että, turha huoli.
Ravitsemuksessa kokonaisuus ratkaisee ja halutessaan ravintoarvoja voi parannella lisäämällä joukkoon spelttijauhoja ja vähentämällä sokerin määrää.
Ja jos verrataan pannukakkua esim. karkkeihin, sipseihin, ja viinereihin niin kyllä on kyseessä erittäin viaton kaveri!
Juhlahetkinä päälle voi pursotella kermavaahtoa, arkisemmissa herkkuhetkissä seuralaisena toimii omeasose.
Voit valmistaa joko muhevan ahvenanmaanpannarin tai ohuemman, mutta nopeatekoisemman peruspannarin.
Ahvenanmaan omenapannukakku
1,5dl mannasuurimoita/karkeita riisisuurimoita
1,5dl spelttijauhoja
n. 5 pientä omenaa
Kuumenna maito kiehuvaksi ja vatkaa joukkoon manna/riisisuurimot. Laske lämpötilaa ja hauduta n.10 min.
Mausta suolalla ja ota sivuun jäähtymään. Sekoita jauhot, sokeri ja kardemumma keskenään. Lisää puuron joukkoon. Riko kananmuna ja vatkaa joukkoon. Kaada taikina vuokaan (n. 30x 20cm). Sulata margariini ja kaada se pannukakun pinnalle. Paista 200 asteessa n.10 min.
Poista omenoista siememenkota omenaporalla.
Leikkaa veitsellä ohuiksi renkaiksi.
Lisää omenalohkot pannukakun pinnalle ja anna paistua vielä n. 20 min.
Tarjoa kermavaadon ja omenahillon kanssa.
Halutessasi voit koristella tuoreilla marjoilla.
Omenapannaria voi tehdä myös tavallisesta pannukakusta, lisäämällä pinnalle omenarenkaita.
n.8 pientä omenaa
Vatkaa joukkoon jauhot, sokeri ja rypsiöljy.
Kaada taikina leivinpaperilla vuoratuun uunipeltiin.
Paista 10 min 250 asteessa ja lisää omena viipaleet.
Alenna lämpötilaa 225 asteeseen ja paista vielä 15-20 min.
Tarjoa kerman ja omenahillon kanssa.
Lähettänyt Aleksandra klo 5.36 2 kommenttia:
Tunnisteet: Omenaviikko, Välipalat
...ei sentään. Tänään leivotaan omenataskuja!
3dl maitoa/vettä
6dl spelttijauhoja
Voiteluun kananmuna ja koristeluun raesokeria
3-4dl omenahilloa
Lämmitä maito kädenlämpöiseksi. Liota hiiva nesteeseen, lisää sokeri ja suola.
Vatkaa joukkoon kananmuna ja osa jauhoista. Lisää loput jauhot vähitellen. Vaivaa taikinaa niin että siitä tulee kimmoisa ja yhtenäinen. Lisää öljy vaivaamisen loppuvaiheessa.
Anna taikinan kohota n. 60 min.
Jaa taikina kahtia. Kaulitse levyksi ja jaa se taikinapyörällä neliön mutoisiin osioihin. Voit itse päättää kuinka suuria pullia haluat, ja jakaa levyn sen mukaan.
Sekoita omenahillo ja perunajauho keskenään.
Lisää jokaiseen pullaan runsas 1rkl omenahilloa.
Taita kulmat vastakkain, niin että pullasta muodostuu kolmion muotoinen "tasku".
Painele reunat huolellisesti yhteen.
Kohota pullia peitettynä n.15min.
Voitele kananmunalla ja ripottele pinnalle raesokeria.
Paista 225 asteessa 8-10 min.
Anna pullan jäähtyä hieman, jotta omenahillo ehtii viilentyä.
Eilisen vaniljakiisseli sopii pettämättömästi näiden pullien seuralaiseksi. Kannattaa siis ehdottomasti hyödyntää eilisen ylijäämät tähän, tai keitellä uutta.
Lähettänyt Aleksandra klo 8.57 2 kommenttia:
Tunnisteet: Makeat leivonnaiset, Omenaviikko
Omenapaistos on klassinen omenaherkku. Ainkin minä pidän todella paljon tästä rapsakan maukkaasta makuelämyksestä. Äidilläni on tapana laittaa kauratoskaan kaurahiutaleiden lisäksi mantelirouhetta ja niin tein minäkin. Omppupaistoksen seuraksi keittelin mainion vaniljakastikkeen.
7dl omenaa
3,5dl kaurahiutaleita
1/2sl sokeria
1,5 vaniljasokeria
Pese ja pilko omenat lohkoiksi ja laita ne voideltuun uunivuokaan.
Sulata voi/margariini ja lisää joukkoon kaurahiutaleet, mantelirouhe ja sokeri. Kuumenna hetki pohjasta sekoittaen. Kumoa täyte omenoiden päälle ja paista 200 asteessa n. 25 min.
Valmista vaniljakastike. Sekoita KYLMÄÄN maitoon kananmuna ja perunajauhot. Kuumenna kunnes seos kiehahtaa ja paksuuntuu. Muista sekoittaa kokoajan rauhallisesti pohjaa myöten.
Mausta lopuksi vaniljasokerilla.
Anna jäähtyä hetki ja tarjoa omenapaistoksen kumppanina.
PS. Jos kastiketta jää yli, sille tulee huomenna käyttöä;)
Lähettänyt Aleksandra klo 11.45 Ei kommentteja:
Tunnisteet: Kasvisruoka, Makeat leivonnaiset, Omenaviikko, Välipalat
Miksi suurimmat, punaisimmat ja houkuttelevimmat omenat kasvaa aina naapurin puolella?
Vesi herahtaa kielelle ajatuksestakin ja käsi ojentuu kohti notkuvaa oksaa.
Eihän sitä kukaan huomaisi, jos yhden siitä ottaisin.
Vaan maistuisiko se edes hyvälle?
Lapsuudenajan ryöstöretkiltä muistan että kyllä siinä häpeä maistui, eihän toisen omaa saa ottaa ilman lupaa!
Onneksi on niitä omiakin omenapuita.
Usein löytyy myös tätejä, jotka ilolla tarjoavat omenoitaan jos vaan rohkenee kysyä lupaa!
Minä kuulun niihin onnekkaisiin, joiden pihassa kasvaa syksyisin muhkeita ja maukkaita omenoita.
Aluksi niitä syödään suoraan puusta,
sitten keitellään hilloa,
tehdään omenapaistosta,
herkutellaan omenapiirakalla,
ja rohkaistaan vieraita ottamaan kotiinviemisiä (meillä ei tarvitse käydä omppuvarkaissa;)
Lopulta mietitään että mitähän näistä omenoista vielä voisi tehdä?
Tämän viikon ajan voit kokkailla kanssani omenaherkkuja,
sillä blogissani alkaa
Luvassa on siis runsaasti herkullisia omenaohjeita!
Ensimmäisen päivän kunniaksi juodaan lasilliset kotitekoista omenamehua.
Valmistamiseen tarvitset runsaasti omenoita ja mehulingon.
Itselläni meni tuohon lasilliseen (3dl) n.12dl omenaa, joten tähän todella saa hukutettua ylimääräiset omenat.
Mikäli et omista omaa mehulinkoa, kannattaa kysellä ystäviltä ja tuttavilta.
Itse lainasin linkoa siskolta. Kuinka kätevää ettei kaikkea tarvitse omistaa itse!
Mehun sivutuotteena tulee ihanaa omenasosetta, jonka voit syödä sellaisenaan tai säilyttää tulevia leivonnaisia varten. Tämän hillon iso bonus on kypsentämättömyys, jolloin vitamiinit säilyvät tavanomaista keitettyä hilloa paremmin. Joukkoon voi halutessaan lisätä sokeria, mutta minulle maistui ihan ilmankin.
Myös mehun voi nauttia sellaisenaan.
Kuori, mikäli käytät ulkomaisia omenoita.
Laita korkea kulho mehulingon suuaukolle, jotta valmis mehu pääsee ulos.
Lisää omenoita vähitellen mehulingon syöttöaukkoon.
Seikkaperäisempien valmistusohjeiden antaminen on hieman haastavaa, sillä jokainen kone toimii yksilöllisesti. Tässä kaverin apu ja ohjekirja voivat olla tarpeen.
Muista tarkistaa tasaisin väliajoin säilliö, ja ota omeansose talteen!
Siemaillaan omenamehua,
ihastellaan alkavaa syksyä
ja suunnataan touhukkaana kohti uutta viikkoa!
Huomenna luvassa taas houkuttava omenaohje:)
Lähettänyt Aleksandra klo 9.09 Ei kommentteja:
Tunnisteet: gluteeniton, Kasvisruoka, Omenaviikko, Välipalat
Syksy ei ole syy olla syömättä jäätlöä. Pienellä tuunauksella siitäkin saa aikaan perin syksyisen makuelämyksen. Jotta kesän sato saataisiin viimeistä ripettä myöten talteen, voi syömättä jääneistä marjoista keitellä hilloa. Itse valmistin mustaherukka- ja karviaishilloa, jotta saisin nautiskella niitä jäätelön kera.
Yritimpä tehdä itse jopa jäätelön (ilman jäätelökonetta).
Tiedän, ei tämä mikään uusi keksintö ole.
Minä vaan en ollut koskaan aikaisemmin sitä tehnyt, joten päätimpä kokeilla.
Ensin keiteltiin maitoa ja kermaa, vaahdotettiin sokerit&keltuaiset ja yhdistettiin molemmat seokset. Sitten vähän vatkailtiin ja valtkakattiin, pakastettiin ja vatkattiin, pakastettiin, vatkattiin ja vielä vähän vatkattiin.
Jokseenkin ripeää luonnetta koeteltiin, mutta hurmaavan maun toivossa jaksoin nuo vatkaussessiot.
Annoin jäätelön olla pakastimessa vielä seuraavaan aamuun, jolloin vuorossa oli maistelu.
Mutta, kuinkas kävikään. Pettymys oli suuri, kun jäätelö ei ainakaan minun makuhermoja hivellyt.
Kokeilin maustaa osaa jäätelöstä tyrnillä, mutta nyt täytyy tunnustaa että pieleen meni.
Ahneuksissani kaadoin tyrnejä aivaan liikaa pieneen jäätelömäärään ja lopputulos oli liian kirpeä.
Toinen kiperä paikka oli jäätelöni rakenne, joka oli muuttunut yön aikana jäätelöstä jäädykkeeksi.
Aivan huono ajatus tyrnin ja jäätelön yhdistäminen ei kuitenkaan ollut. Tein tyrnipehmistä tavalliseen kermajäätelöön ja se maistui kaikille makutuomareille.
Vähensin tyrnin määrää ja nyt oli rakennekkin kohdallaan;)
Kannattaa siis kokeilla alla olevaa ohjetta!
Vaikka kotijäätelöni ei tällä kertaa onnistunut, päätin viedä hienon suunnitelmani marjajäätelöistä loppuun.
Nyt turvauduin jätskipakettiin. Lusikoin hilloa jäätelön kaveriksi ja totesin että joskus helppo ratkaisu voi olla se paras:)
Tyrnipehmis
1/2-1l kermajäätelöä
1-1,5dl tyrnimarjoja
Anna jäätelön pehmetä hetki huoneenlämmössä. Soseuta sauvasekoittimella 1dl tyrnimarjoja ja lisää joukkoon jäätelö. Halutessasi voit vielä lisätä joukkoon 0,5 dl kokonaisia tyrnimarjoja.
1/2-1 l kermajäätelöä
1/3dl vettä
Valmista mustaherukka hillo. Laita kattilaan 1 dl mustaherukoita ja 1/2 dl hillosokeria sekä 1/3dl vettä. Kiehauta ja anna kiehua miedolla lämmöllä n. 13-15 min.
Tarjoa hillo jäätelön kera tai sekoita kevyesti pehmitetyn jääteön joukkoon.
Karviasjäätelö
2dl karviaisia
3/4dl hillosokeria
Valmista karviaishillo. Laita kattilaan karviaiset, hillosokeri ja vesi. Kiehauta ja anna kiehua miedolla lämmöllä 13-15 min. Tarjoa hillo sellaisenaan tai sekoita kevyesti pehmitetyn jäätelön joukkoon.
Lisää tekstuuria ja vaihtelua jäätelöön saa esim. keksimurulla, omenahillolla tai mausteilla:)
Lähettänyt Aleksandra klo 2.29 2 kommenttia:
Tunnisteet: gluteeniton, Jäätelö
Väriloistoa, kirpaskan raikasta ilmaa, uuden alkua ja sadonkorjuuta.
Tätä kaikkea on syksy! Vuodenaika, joka on parhaillaan hiipimässä esiin.
Syksy tulvii nyt myös keittiöihin.
Se tuo mukanaan juurevat maut, kuten porkkanat, punajuuret, karviaiset ja omenat.
Kaikissa näissä voi maistaa luonnon voiman ja elämän elixiirin!
Ja nyt jos koskaan on aika kerätä talteen mahdollisimman paljon luonnonantimia.
Siinäpä syy syödä porkkanakakkua, ja oikein urakalla!
Voihan niitä antimia ottaa varastoon myös vyötärölle, vai kuinka?;)
No, niin tai näin.
Minun mielestä porkkana on täysin elementissään kun sen yhdistää oliviöljyn kanssa mehevään kakkuun. Suloisen makea kuorrute kruunaa tämän kahviherkun.
Useimmiten teen porkkanakakkua ystävältäni saamalla luotto-ohjeella.
Tällä kertaa päätin kuitenkin testata Annan ruokapalstalta bongattua ohjetta.
Jutussa esiteltiin kahvila Sävyä ja liitteenä oli heidän porkkanakakku, joka saa pikantin vivahteen oliviöljystä.
Pienin muunnelmin tein kakusta gluteenittoman ja syötävän hyväähän siitä tuli!
Tein kakusta myös vehnäjauhoversion, jossa tattari- ja riisijauho korvataan vehnäjauholla.
Hyvin onnistui tämäkin, joten mikäli kakun ei tarvitse olla täysin gluteeniton,
myös vehnäjauhot toimivat hyvin!
2 2/3dl fariinisokeria
1,5dl oliviöljyä
2dl tattaria ja 2dl riisijauhoa
runsas 1 tl ruokasoodaa
TIPS! Mikäli kakun ei tarvitse olla gluteeniton, voit korvata tattari ja riisijauhon osittain tai jopa kokonaan vehnäjauholla.
2 -2,5dl tomusokeria
Raasta porkkanat hienoksi raasteeksi. Sekoita fariinisokeri ja öljy porkkanaraasteeseen. Yhdistä toisessa astiassa kaikki kuivat ainekset keskenään ja sekoita ne nopeasti porkkana-öljyseokseen. Voitele irtopohjavuoka (20cm) ja kaada taikina vuokaan. Paista 175 asteessa n. 45-50 min.
Sulata kattilassa kuorrutteen voi ja sulatejuusto. Lisää joukkoon tomusokeri ja vatkaa seosta hetki voimakkaasti. Mausta vaniljasokerilla.
Rouhi mantelit terävällä veitsellä karkeiksi paloiksi.
Kuumenna paistinpannu ja paahda (paahtamisessa pannulle ei lisätä öljyä) manteleita kunnes ne saavat hieman väriä pintaan ja alkavat poksua. Varo etteivät kuitenkaan ehdi palaa!
Lisää lopuksi manteleihin ripaus suolaa antamaan makua.
Anna pohjan jäähtyä hiukan, ennen kun kokoat kakun.
Kaada täyte pohjan päälle, ennen kun otat sen irti kakkuvuoasta (näin täyte ei valu reunoille).
Laita kakku hetkeksi kylmäkaappiin, jotta täyte kovettuu.
Koristele paahdetuilla manteleilla.
Jos maltat odotaa seuraavaan päivään, saat kakkuun vielä muhevamman maun.
Hyvää se on tuoreeltaankin, joten kannattaa syödä pala molempina päivinä ;)
Lähettänyt Aleksandra klo 11.48 6 kommenttia:
Tunnisteet: gluteeniton, Kakut, Makeat leivonnaiset, Makeat piirakat
Olenkin tainnut jo aikaisemmin vihjata että pidän paljon mozzarellasta, tomaatista ja basilikasta. Eikä kasviksetkaan lainkaan hullumpia ole;). No, arvaatte varmaan että törmätessäni mozzarella kasvistäytteisen leivän ohjeeseen, en voinut muuta tehdäkkään kun kääriä hihat ja työntää kädet jauhopusseihin.
Mutta millaisiin jauhopusseihin? Alkuperäinen ohje kun sisälsi pelkkää vehnäjauhoa.
Tavoilleni uskollisena halusin parannella myös tämän leivän ravintoarvoja
ja säästää venhälle herkkiä masuja
(HUOM! Leipä ei ole kuitenkaan täysin glut. Speltti= alkuvehnää ja kaikki eivät kestä kauraa).
Mikäli kaapistat ei kaikkia ohjeen jauhoja löydy, voit aina käyttää myös vehnäjauhoja tai kokeilla rohkeasti muita vaihtoetoisia jauhoja (JOS TUOTTEEN EI TARVITSE OLLA TÄYSIN GLUTEENITON:)
No, annetaan tämän leivän komeilla ravintoarvoillaan ja muhkealla maulla,
sillä ulkonäöllä hän ei todella kerskaile! ;)
Tein pieniä muutoksia myös täytteeseen.
Vähensin mozzarellan määrää ( mitä, juurihan sanoin että tykkään siitä?).
No, se oli vahinko.
Käytin siis 150g, mutta mikäli pidät mozzarellasta, suosittelen laittamaan 200g.
Lisäksi laitoin tavallista kermajuustoa, johon lisäsin potkua mustapippurilla. Hyvää tuli näinkin. Alkuperäisessä ohjeessa juustona oli pitkään kypsytetty Västerbotten, joten jos kaapistasi löytyy jotain hienostuneempaa juustoa, voit käyttää myös sitä!
Leipä vaatii melko pitkät kohotteluajat, joten mukava leivontaseura ei ole pahitteeksi.
Itse sain seurakseni kerrassaan taitavan pikkusiskoni, lämmin kiitos!<3
Tämä leipä sopii hyvin syksyisiin illanistujaisiin ruokaisammaksi tarjottavaksi sellaisenaan tai sosekeiton seuralaiseksi!
Kasviskätköleipä
2rkl oliviöljyä
2tl (ruusu)suolaa
2dl spelttiä
4dl jauhoja (2dl riisijauhoa ja
TAI 4dl vehnäjauhoja)
1,5 dl juustoraastetta (+ 1/2 tl mustapippuria)
Valmista ensin leipätaikina ja laita se kohoamaan. Liota hiiva kädenlämpöiseen veteen.
Lisää joukkoon suola, siirappi ja oliviöljy. Lisää jauhoja vähitellen.
Voit aluksi vaitkata taikinaa vispilällä, jolloin siihen muodostuu parempi sitko.
Jatka vaivaamista kädellä tai puulastalla, kunnes taikinasta tulee kimmoisa ja yhtenäinen.
Lopuksi voit vielä vaivata taikinaa pöydällä ja käyttää apuna oliiviöljyä käsissä.
Kohota taikinaa n.40 min leivinliinalla peitettynä vesihauteessa (aseta taikinakulho toiseen kulhoon, jossa on lämmintä vettä).
Taikinan kohotessa valmista täyte.
Pese ja halkaise kesäkurpitsa.
Valele molemmille puolikkaille oliviöljyä ja ripottele pintaan sormisuolaa.
Paista 200 asteessa n. 30 min, jotta kesäkurpitsat pehmenevät.
Halkaise tomaatit ja leikkaa tomaatit siivuiksi.
Pilko sipuli ja kuullota se pannulla. Ota pannu pois levyltä ja lisää sipulin hienonnettu valkosipuli.
Kaiverra kesäkurpitsan sisus sipulitäytteen joukkoon (halutessasi voit käyttää myös kuoren, muista silloin paloitella se hyvin hienoksi).
Raasta juusto ja lisää joukkoon ripaus mustapippuria.
Kumoa kohonnut taikina leivinpaperin päälle.
Painele sormin n.1cm paksuksi levyksi (ei siis kaulita). Käytä apuna öljyä/jauhoja.
Levitä pohjan päälle mozzarella. Lisää kasvistäyte, tomaatit ja juustoraaste. Lopuksi ripottele pinnalle basilikan lehtiä.
Kääri levy rullalle leivinpaperia apuna käyttäen.
Seuraavaksi leivän haastavin vaihe; muodosta pötkylästä rulla! Käytä apuna lastaa, jauhoja ja kärsivällisiä käsiä.Yhdistä päädyt ja mikäli mahdollista, korjaile revenneitä kohtia.
Kohota peitettynä n. 25min.
Paista 225 asteessa n.40 min.
Seuraile leipää paistettaessa.
Jos leivän pinta alkaa näyttää tummalta, alenna lämpötilaa 200 asteeseen ja jatka paistoaikaa.
Lähettänyt Aleksandra klo 1.30 Ei kommentteja:
Tunnisteet: Kasvis, Suolaiset leivonnaiset
Pienenpänä pidin erittäin paljon tonnikalapiirakasta, jonka ohjeen äiti oli saanut ystävältään. Tätä piirakkaa tehtiin usein ja sitä syötiin paljon! Iän myötä makumieltymykseni on kuitenkin muuttunut, ja olen alkanut kaivata piirakkaan raikkautta. Rasvainen tonnikalan ja juuston yhdistelmä ei vaan enää vetoa minuun. Samoin vehniksiin tehty pohja tuntui korostavan raskasta kokonaisuutta, joten päätin vähän tuunata tuota lapsuuden rakasta tonnikalapiirakkaa. Lopputulos oli mielestäni aivan loistava! Tätä tullaan varmaan taas leipomaan usein...ja syömään paljon ;) Varioin piirakasta myös maidottoman version, jonka ohje löytyy tekstin lopusta.
Tuunattu tonnikalapiirakka
1dl kaurajauhoja
1,5 prk tonnikalaa
200g parsakaalin kukintoa
1/2 valkosipulinkynttä
6 sipulinvartta
Sekoita pohjataikinan ainekset keskenään. Taikinan kuuluu olla melko löysää. Anna sen turvota hetki ja tee sillä aikaa päällinen. Pilko parsakaali, paprika ja valkosipuli. Yhdistä kaikki täytteen aineet ja sekoita tasaiseksi.
Levitä pohjataikina leivinpaperilla vuoratulle uunipellille. Kaada päälle täyte ja levitä tasaiseksi. Paista uunin alatasolla 150 asteessa n. 10 min. Lisää päälle juustoraaste ja sipulinvarret. Paista vielä keskitasossa 200 asteessa n. 10 min.
1 annos pohjataikinaa
4dl riisi/soija/kauramaitoa
Valmista pohjataikina ylemmän ohjeen mukaan. Sekoita täytteen aineet keskenään. Levitä pohjataikina leivinpaperilla vuoratulle pellille ja lisää pinnalle täytteet.
Paista piirakkaa uunissa 200 asteessa n. 20 min.
Tässä versiossa juustoa ei siis käytetää, vaan "munamaitoa" tehdään runsaammin, jolloin piirakasta tulee maukas ilman juustoa.
Naminami!:)
Lähettänyt Aleksandra klo 3.25 8 kommenttia:
Tunnisteet: Maidoton, Suolaiset leivonnaiset, suolaiset piirakat
Eilen saimme yllätysvieraita, joten taas oli aihetta leipoa. Ostin Kuopion reissulta ihanan tarjottimen, joka suorastaan huusi seurakseen muffinsseja. Päätinkin leipoa näppäräksi havaitulla ohjeella pätkismuffinsseja ja tällä kertaa ohje on lainattu pienin muutoksin täältä. Itse laitoin tähän ohjeeseen hieman talkkunaa. Muutoin nämä ovatkin täysin vehnäsiä (näimpä, kyllä niitäkin voi välillä käyttää:)
Koristelin muffinssit vaniljakermapursotuksella. Lisäksi askartelin päälle washiteipistä ja coctailtikuista pieniä lippuja. Kuvausilma ei ollut parhaimmillaan, mutta en voinut jättää näitä kuvaamatta!
Tässä vielä minun versioni ohjeesta
1/2 dl talkkunaa
Paloittele puolet pätkispussista (loput säilytetään muffinssien keskiosaan).
Sekoita kuivat aineet keskenään (talkkuna, vehnäjauho, leivinjauhe, kaakaojauhe).
Lisää joukkoon yksitellen kananmunat. Lopuksi lisää keskenään sekoitetut jauhot ja maito.
Nostele joukkoon paloitellut pätkikset ja sekoita varovasti.
Lusikoi taikinaa muffinssivuokiin n. 1 reilu lusikallinen/vuoka. Taikinasta tulee n. 12 isoa tai 16 pientä muffinssia. Aseta jokaisen muffinssin keskelle pätkispala.
Paista 220 asteessa n. 12 min.
Vatkaa kerma ja mausta se vaniljasokerilla. Pursota JÄÄHTYNEIDEN muffinssien pinnalle. Viimeistele muffinssit pienillä lipuilla.
Lähettänyt Aleksandra klo 0.19 Ei kommentteja:
Tässäpä tulee, maidoton & gluteeniton marjapiirakka. Niin hyvää, maukasta ja melkeimpä terveellistäkin!;) Näissä jauhoissa on ainakin tsiljoonasti enemmän ravintoaineita tallella kuin täysin valkaistuissa vehnäjauhoissa. Haluan kuitenkin vielä muistuttaa että mikäli kaapista ei löydy kaikkia ohjeissa esiintyviä jauhoja, voi niitä vehnäjauhojakin (niitä kun varmaan enimmistön kaapeista löytyy) välillä käyttää, MIKÄLI PIIRAKAN/ LEIVONNAISEN EI TARVITSE OLLA GLUTEENITON!:).
Ja toisaalta on myös niinkin päin, että vaikka ei varsinaisesti olisi gluteeniton, voi valkoisia jauhoja korvalilla muillakin jauhoilla ja hiutaleilla! Näin leivonnaisten ravintoarvot kohoavat huomattavasti :)
1 1/4 dl riisihiutaleita
1 1/4 dl tattaria
0,5 dl talkkunaa (=kauraa,
kaikki gluteenittomat eivät siedä !
Voit korvata esim. riisijauholla)
400g marjoja
2dl soijajogurttia (esim. Alprosoya toimii hyvin)
Murupäälinen
0,5dl talkkunaa ( myös tässä riisijauho, jos vatsa ei kestä kauraa)
0,5 dl tattaria
Pohja-ainekset voit sekoittaa kevyesti keskenään. Levitä taikina voideltuun piirakkavuokaan (halkaisija 20 cm) ja laita hetkeksi kylmäkaappiin.
Myös kaikki täytteen aineet sekoitetaan yhdessä kulhossa ja toisessa kulhossa murupäälisen ainekset.
Kaada täyte pohjan päälle ja ripottele pinnalle taikinamuru.
Paista 30 min.
Lähettänyt Aleksandra klo 8.31 Ei kommentteja:
Tunnisteet: gluteeniton, Maidoton, Makeat piirakat
Täällä on vietelty kesäpäiviä leipoen, laiskotellen ja vähän reissatenkin:) Tiistaina juhlittiin kummityttöni 7v synttäreitä. Oli ihana viettää pieni hetki pelaillen, rupatellen ja herkutellen yhdessä kummifilkan kanssa.
Eilen suuntasimme täyden auton kanssa Kuopioon Matkukseen ja Ikeaan keventämään rahapussia.
Ja kyllä, löytyihän sitä kaikkea mukavaa. Nyt vain odotan että pääsisin jo laittamaan tavarat paikoilleen:)
Tänään jaan tofu-kasvispiirakan ohjeen.
Olen pitkään vierastanut tofua, mutta kasvisproteiininlähteisiin on täytynyt tutustua, koska ruokavalioni on melko kasvispainotteinen.
Niimpä myös tofu on päässyt testaukseen.
Nyt päätin kokeilla sitä piirakassa, ja mielestäni tämä kokeilu osottautui onnistuneeksi.
Tämä piirakka on maidoton.
Pienillä muutoksilla siitä saa myös gluteenittoman ja/tai täysin vegaanisen.
Mikäli haluat piirakasta täysin gluteenittoman, korvaa kaurajauho riisijauholla ja käytä kaurahiutaleen sijaan tattarihiutaletta.
Täysin vegaanisessa piirakassa "munamaidon" kananmuna korvataan perunajauholla.
Tofu-kasvispiirakka
1 dl (aito)kaurahiutaleita
1mm suolaa
1/4 dl öliiviöljyä
100g kylmäsavutofua (esim. Jalotofu)
20 cm kesäkurpitsaa
2dl riisi/soija/kauramaitoa
"munamaito"
(täysin vegaaninen vaihtoehto)
2dl kaura-/soijakermaa
2rkl perunajauhoa
Sekoita pohjan kuivat ainekset keskenään. Lisää oliviöljy ja vesi. Levitä taikina voideltuun vuokaan (halkaisija 18cm) ja reunoille. Laita pohja odottamaan kylmäkaappiin ja valmista täyte.
Pilko kesäkurpitsa paloiksi. Kuori ja raasta porkkanat. Hienonna sipulit. Kuullota kaikki kasvikset öljyssä paistinpannulla ja mausta. Pilko tofu ja lisää se täytteeseen.
Valmista munamaito toisessa astiassa, sekoittamalla kaikki ainekset huolellisesti keskenään.
Mikäli haluat piirakasta täysin vegaanisen, tee "munamaito", jossa kananmunat on korvattu perunajauholla.
Kaada täyte pohjan päälle ja lisää munamaito. Ripottele lopuksi pinnalle kurpitsansiemeniä ja paista 200 asteessa n.30 min.
Lähettänyt Aleksandra klo 2.17 Ei kommentteja:
Tunnisteet: gluteeniton, Kasvisruoka, Maidoton, Suolaiset leivonnaiset, suolaiset piirakat
Kätevä ratkaisu muistilapuille, korteille, valokuville yms.
Omatalo Uniikin aulassa on ihastuttavat ikkunat alakertaan
Kaunis seinämä tuo yläkerran aulaan valoa ja persoonallista ilmettä
Pikkulegoista rakennetut kirjaimet
Liitutauluun toimii myös wc:ssä muistitauluna
Skammin talon ulkoverhous on kattotiiltä
Kauniit pyykkinarut (kumpa aina olisi myös noin esteettistä pyykkiä;)
Liitu Designin sitruunapuupyyhe löytyy Maailmanpylvään Kiertokodista
Kiertokodin olohuoneen matto on valmistettu kierrätysnahkasta
Sägyn päädyksi on tehty yksi pitkä ja muhkea tyyny
Kiertokodin lapsenhuoneesta löytyy Liitu Designin Karamelli pussilakanat
Brand new oldies kohteesta löytyi kekseliäitä ratkaisuja, jotka sopivat myös pienempään pudjettiin. Kuvassa tilanjakaja, joka toimii samalla sängynpäätynä.
HAYn Pinocchio matto ihastuttaa aina.
Kaunis Eamesin RAR-keinutuoli löytyi myös näiltä messuilta
Hauska naulakkoratkaisu Talo Lucin wc:ssä
Messuilta löytyi myös lasten designia
Talon numeron voi myös kirjoittaa kirjaimin
Vaaterekki, myös lapsille!<3
DEKO 159 kodin keittiö on saanut ylleen pastellin sävyt
Sängyn päädyksi on rakennettu kiinteä, seinästä seinään kulkeva taso.
Kannustalon Lato talossa lapsille on oma teltta
Ladosta löytyi myös kutsuva lukunurkka
Tilaa lasten taiteelle
Kaunis työtila yläkerran aulassa
Messuilta löytyi monenlaista ideaa ja ihasteltavaa. Paljon näkyi myös kauniita ratkaisuja, joiden toimivuus voi kuitenkin olla hieman kyseenalaista.
Messuhuumaa on nyt eletty jo lähes kuukausi, ja blogien maailmassa on saatu lukea ja nähdä useita näkökulmia messuilta. Asuntojen yleisilme alkaa siis varmasti olla melkoisen tuttu:)
Itse päädyinkin koostamaan molemmat kierrokset muutamiin yksityiskohtakuviin.
Omiksi suosikeiksi messuilta nousi Kannustalon Lato, sekä Kirsi Valantin valoisa sisustus Laajarannan kohteessa.
Arkkitehtuurisesti viehätyin mm. Passiivikivitalo Leijasta.
Myös Lapplin Duon arkkitehtuuri vaikutti toimivalta. Kodikas takka olohuoneen ja keittiön yhteydessä oli myös toimiva tässä kohteessa.
Skammin talo oli mukavan erillainen. Se jakoi varmasti voimakkaasti messuvieraiden mielipiteitä. Mielestäni talo oli karuudessaan viehättävä.
Omaan makuuni talosta löytyi kuitenkin liikaa puuta ja Marimekkoa.
Jäin miettimään että tämä kohde olisi ollut mukava nähdä vaaleana versiona:).
Vaihtelua messujen kohteisiin toi myös Talo Luck, jonka sisustus oli toteutettu lähes kokonaan kierrätysmateriaaleilla. Tässä kohteessa viehätyin erityisesti Atriumpihasta. Talon omistajat ovat tehneet hienoa työtä talon suunnittelusta toteutukseen!
Lisäksi he ovat itse perheensa kanssa esittelemässä asuntoaan.
Messuilla huomasin taas sisustuksen kerrostuneisuuden tärkeyden.
Näin asuntoon saadaan sopivasti elämän tuntua ja messuilija voi kokea olevansa asunnossa eikä huonekaluliikkeessä!
Vakuutuin entistä enemmän siitä että sisustuksella voidaan korostaa talon arkkitehtuuria ja/ tai peittää sen puutteita.
Vielä on viikko aikaa messuilla. Kannattaa suunnata messujen yöhön 8.8. klo 21-01. Tällöin on mahdollista nähdä messualue valaistuna. Vähän kyllä kutkuttaisi myös itseä mennä....kolmas kerta...;)
Lähettänyt Aleksandra klo 8.46 4 kommenttia: